ஹாபலாங்

ஹாபலாங் (Haflong), வடகிழக்கு இந்தியாவில் உள்ள அசாம் மாநிலத்தின் பராக் பள்ளத்தாக்கில்  அமைந்த திமா ஹசாவ் மாவட்ட்த்தின் நிர்வாகத் தலைமையிட நகரம் மற்றும் நகராட்சி ஆகும்.இதுவே அசாம் மாநிலத்தின் ஒரே மலை மாவட்டம் ஆகும். அசாமிய மொழியில் திமா ஹசாவ் என்பதற்கு எறும்புகளின் மலை எனப்பொருள்
இது கவுகாத்திக்கு தென்கிழக்கில் 325.2 கிலோ மீட்டர் தொலைவிலும்; தேஜ்பூருக்கு தெற்கில் 261.6 கிலோ மீட்டர் தொலைவிலும் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 14  வார்டுகளும், 8,739 வீடுகளும் கொண்ட ஹாபலாங் நகரத்தின் மக்கள் தொகை 43,756 ஆகும். அதில் ஆண்கள் 22,838  மற்றும் பெண்கள்  20,918  ஆக உள்ளனர். பாலின விகிதம் 1000 ஆண்களுக்கு 916 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  12% ஆகவுள்ளனர். இதன் சராசரி  எழுத்தறிவு 93.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 	1,070 மற்றும் 23,348 ஆகவுள்ளனர். திமாசா மக்கள், சீமீ நாகா, ஹிமார், குக்கீ, பியாத், ஹிராங்கவல், வைபேய், கர்பி ஆகிய இனங்களைச் சேர்ந்த பழங்குடியின மக்கள் வாழ்கின்றனர். இதன் மக்கள் தொகையில் இந்துக்கள் 61.93%, இசுலாமியர் 4.54%, கிறித்தவர்கள் 32.48 மற்றும் பிறர் 1.18% ஆகவுள்ளனர்.

தட்ப வெப்பம்

இதனையும் காண்க
 அசாம் மாநிலத்தின் கோட்டங்கள்
 போடோலாந்து

மேற்கோள்கள்

அசாம் மாநிலத்திலுள்ள ஊர்களும் நகரங்களும்